Pastoor wat glo vroue misbruik daag by Valke op | Netwerk24
Deur Cara-Lee Dorfling 20 April 2017 16:25
Die pastoor wat in verband met seksuele misdrywe gesoek word, is in boeie by die Valke se kantoor in Port Elizabeth aangebring.Foto: Cara-Lee Dorfling
Die pastoor wat in verband met beweerde seksuele misdrywe gesoek word, het Donderdagmiddag by die Valke se kantoor in Port Elizabeth in boeie aangekom.
Die pastoor, wat glo minstens drie kerke in die land bestuur, het na bewering vroue wat in die kerke werk seksueel misbruik.
Die pastoor het in die soeklig gekom toe ’n vrou van Port Elizabeth aantygings van seksuele aanranding teen die hom gemaak het.
Die ondersoek het in dié stad begin en daarom het die pastoor glo ingestem om hom hier aan die polisie oor te gee.
Die pastoor het in ’n groot voertuig, wat deur polisievoertuie met loeiende sirenes vergesel was, by die kantore van die Valke aangekom. Met sy donkerbril op sy gesig en ’n kleurvolle baadjie aan, het polisiebeamptes van die taktiesereaksie-eenheid (TRT) die pastoor verby die talle mediaverteenwoordigers tot in die kantoor vergesel.
Meer oor: Valke | Port Elizabeth | Seksuele Misdrywe | Pastoor